VYHODNOTENIE PRIPOMIENKOVÉHO KONANIA
k materiálu  

Návrh na vysporiadanie pohľadávky Slovenskej republiky po splatnosti 
voči Alžírskej demokratickej a ľudovej republike

Materiál “Alžírsko - návrh na výber firmy poverenej na vysporiadanie pohľadávky po splatnosti vývozom tovaru” bol prerokovaný  a  schválený dňa 9. júla 2002 na 69. zasadaní “Poradného orgánu ministra financií Slovenskej republiky pre riešenie finančných otázok vyplývajúcich z medzivládnych úverových, clearingových, barterových a iných dohôd”, ktorého členmi sú
-	štátny tajomník Ministerstva financií Slovenskej republiky,
-	štátny tajomník Ministerstva hospodárstva Slovenskej republiky,
-	štátny tajomník Ministerstva zahraničných vecí Slovenskej republiky,
-	menovaný zástupca Národnej banky Slovenska,
-	menovaný zástupca Úradu vlády Slovenskej republiky.
 
Predkladaný materiál “Návrh na vysporiadanie pohľadávok Slovenskej republiky po splatnosti voči Indickej republike” je materiál nelegislatívnej a nekoncepčnej povahy, obsahujúci faktografické údaje, ktoré nie je možné meniť. Materiál “Návrh na vysporiadanie pohľadávky Slovenskej republiky po splatnosti voči Alžírskej demokratickej a ľudovej republike” bol spracovaný v súlade so závermi 69. zasadania “Poradného orgánu ministra financií Slovenskej republiky pre riešenie finančných otázok vyplývajúcich z medzivládnych úverových, clearingových, barterových a iných dohôd” k materiálu “Alžírsko - návrh na výber firmy poverenej na vysporiadanie pohľadávky po splatnosti vývozom tovaru” v zmysle “Zásad vlády Slovenskej republiky pre postupy pri správe a vysporiadaní pohľadávok Slovenskej republiky v zahraničí”. “Poradný orgán ministra financií Slovenskej republiky pre riešenie finančných otázok vyplývajúcich z medzivládnych úverových, clearingových, barterových a iných dohôd” odporučil realizovať vysporiadanie pohľadávky podľa návrhu predloženého spoločnosťou Lentimex spol. s r.o. Bratislava (podmienky sú uvedené v návrhu uznesenia vlády Slovenskej republiky tohto materiálu) a súčasne vypracovať a predložiť na rokovanie vlády Slovenskej republiky materiál “Návrh na vysporiadanie pohľadávky Slovenskej republiky po splatnosti voči Alžírskej demokratickej a ľudovej republike”.

V rámci pripomienkového konania realizovaného predstaviteľmi Ministerstva financií Slovenskej republiky, Ministerstva hospodárstva Slovenskej republiky, Ministerstva zahra- ničných vecí Slovenskej republiky a Národnej banky Slovenska počas 69. zasadania “Poradného orgánu ...” bola do materiálu zapracovaná podstatná pripomienka (nebola akceptovaná žiadosť spoločnosti GSE predložená na MF SR po stanovenom termín). Menovaná predstaviteľka Úradu vlády Slovenskej republiky sa na rokovaní Poradného orgánu a tým na jeho pripomienkovaní nezúčastnila vzhľadom na čerpanie riadnej dovolenky (jej činnosť  podľa platných “Zásad vlády SR ...” nezastupiteľná inou osobou.).

Na rokovanie vlády Slovenskej republiky je tento materiál predkladaný bez rozporov.